
RAPORT  DE  SPECIALITATE nr.8389/16.08.2021
[bookmark: _Hlk80876299]al proiectului  de hotărâre nr. 92/23 08 2021
privind desemnarea reprezentantului Comunei Macea în vederea participării
la ședința de mediere a litigiului care face obiectul
dosarului nr. 5158/30/2019, aflat pe rolul Tribunalului Arad



Având în vedere: 
· prevederile Legii nr.192/2006 privind medierea și organizarea profesiei de mediator, cu modificarile si completarile ulterioare, potrivit dispozițiilor art. 2 alin. (5) din acest act normativ, părțile pot recurge la mediere atunci când este vorba despre drepturi de care ele pot dispune.
· dispozițiile Legii nr.57/2019 privind Codul administrativ, care la art.129 alin.(2) lit. e) prevede, în atribuțiile consiliului local “e) atribuţii privind cooperarea interinstituţională pe plan intern şi extern.”
· Legea medierii prevede în art.50 alin.(1) că medierea se bazează pe cooperarea părților și utilizarea de către mediator a unor metode și tehnici specifice, întemeiate pe comunicare și negociere.

            Cu privire la adresa Biroului de mediator Hațegan Ioan cu sediul în Arad, Bd. G-ral Dragalina nr.14, ap.2, județul Arad înregistrată la sediul primăriei Macea sub nr.8202/17.08.2021, prin care se solicită să comunicăm dacă apreciem oportună parcurgerea procedurii prevăzute de dispozițiile legii nr. 192/2006 în vederea solutiuonării pe cale amiabilă a diferendelor existente facem următoarele precizări:
      În prezent dosarul nr.5158/30/2019 se află pe rolul Tribunalului Arad, în care Unitatea Adminitrativ Teritorială comuna Macea are calitatea de chemat în garanție.
       Având în vedere că în prezent, pe rolul Tribunalului Arad se află dosarul nr.5.158/30/2019 în care S.C. Retim Ecologic Service S.A. (RETIM), Asociația de Dezvoltare Intercomunitară Sistem Integrat de Gestionare a Deșeurilor Arad(ADISIGD) și UAT – urile din zona 1 din care face parte și comuna Macea, existând diferende în ceea ce privește tarifele, ADI-SIGD a fost în imposibilitatea de a soluționa cererea de majorare a tarifelor nr.4395/31.05.2019 formulată de RETIM, pe de-o parte  din cauza restricțiilor impuse de planul tarifar în vigoare la data formulării cererii, iar pe de altă parte datorită lipsei evidențelor cu utilizatorii cu și fără contract ce trebuie întocmite de fiecare UAT în parte împreună cu operatorul de salubrizare, în condițiile art.26, alin.2 din Legea nr.101/2006 actualizată, apreciem că parcurgerea medierii în încercarea de a soluționa pe cale amiabilă  neînțelegerile este în folosul tuturor părților.
	Întrucât părțile litigiului au hotărât să-l aducă în fața unui mediator în vederea stingerii sale pe cale amiabilă, apreciem că se impune mandatarea persoanelor care să reprezinte interesele comunei Macea, în ideea de a fi prezenți, informați și activi în derularea procedurii de mediere.
     
[bookmark: _GoBack]           În temeiul prevederilor art.89 alin. (1), art.136 alin. (1), alin. (3) lit. a) și alin.(8) lit.b) din O.U.G nr.57/2019 privind Codul administrativ, cu modificările și completările ulterioare, propun Consiliul Local Macea avizarea și adoptarea “ PROIECTULUI de HOTĂRÂRE privind desemnarea reprezentantului Comunei Macea în vederea participării la ședința de mediere a litigiului care face obiectul dosarului nr. 5158/30/2019, aflat pe rolul Tribunalului Arad”,  în forma depusă de inițiator.

